PRIEŠGAISRINĖS APSAUGOS IR GELBĖJIMO DEPARTAMENTO

PRIE VIDAUS REIKALŲ MINISTERIJOS

DIREKTORIUS

ĮSAKYMAS

DĖL LIETUVOS RESPUBLIKOS PAVOJINGŲJŲ OBJEKTŲ, KURIUOSE

PAVOJINGŲJŲ MEDŽIAGŲ KIEKIAI TAIKANT ŽEMESNIOJO AR AUKŠTESNIOJO LYGIO REIKALAVIMUS PRILYGSTA NUSTATYTIESIEMS KVALIFIKACINIAMS KIEKIAMS AR JUOS VIRŠIJA, PLANINIŲ PATIKRINIMŲ 2022 METAIS GRAFIKO PATVIRTINIMO

2021 m. gruodžio14 d. Nr. 1-777

Vilnius

Vadovaudamasis Pramoninių avarijų prevencijos, likvidavimo ir tyrimo nuostatų, patvirtintų Lietuvos Respublikos Vyriausybės 2004 m. rugpjūčio 17 d. nutarimu Nr. 966 „Dėl Pramoninių avarijų prevencijos, likvidavimo ir tyrimo nuostatų ir Pavojingųjų medžiagų ir mišinių sąrašo, jų kvalifikacinių kiekių nustatymo ir cheminių medžiagų bei mišinių priskyrimo pavojingosioms medžiagoms kriterijų aprašo patvirtinimo“, 2, 59, 61 ir 62 punktais:

1. T v i r t i n u Lietuvos Respublikos pavojingųjų objektų, kuriuose pavojingųjų medžiagų kiekiai taikant žemesniojo ar aukštesniojo lygio reikalavimus prilygsta nustatytiesiems kvalifikaciniams kiekiams ar juos viršija, planinių patikrinimų 2022 metais grafiką (pridedama).

2. P a v e d u Priešgaisrinės apsaugos ir gelbėjimo departamento prie Vidaus reikalų ministerijos Valstybinės priešgaisrinės priežiūros valdybos viršininkui kontroliuoti šio įsakymo vykdymą.

Direktorius

vidaus tarnybos generolas	Saulius Greičius